Martin Paasi

Aatos Martin Paasi (s. 15. heinäkuuta 1972 Helsinki)RECUBATOR Oy:n kaupparekisteriote Patentti- ja rekisterihallituksen Virre-tietopalvelussa. Viitattu 4.6.2025. on suomalainen kokoomuksen poliitikko, kansanedustaja ja rahoitusalan ammattilainen. Hän on toiminut vuodesta 2014 Nordnetin talousasiantuntijana, minkä lisäksi hän isännöi #rahapodi-talouspodcastia Miikka Luukkosen kanssa. Vuosina 2021–2024 Paasi toimi Suomen Ekonomien puheenjohtajana.

Paasi nousi kansanedustajaksi varasijalta vuonna 2024 kansanedustaja Pekka Toverin tultua valituksi Euroopan parlamenttiin.

 Työura 
Paasi valmistui kauppatieteiden maisteriksi Hankenista vuonna 1997, minkä lisäksi hän on suorittanut CEFA-tutkinnon (Certified European Financial Analyst).http://effas.net/index.php?option=com_content&view=article&id=131:cefa-diploma&catid=60:certification&Itemid=86

Paasi aloitti uransa arvopaperivälittäjänä Handelsbankenissa vuonna 1997. Paasi ehti toimia Handelsbankenissa myös salkunhoitajana, kunnes siirtyi Helsingin Pörssiin pääanalyytikon tehtäviin vuonna 1999. Helsingin Pörssissä Paasi vastasi kvantitatiivisesta portfolioanalyysistä sekä pörssi-indeksien julkaisemisesta.https://www.linkedin.com/in/martinpaasi

Vuonna 2000 Paasi siirtyi Seligson & Co -rahastoyhtiöön rahastosalkunhoitajaksi. 2001 hänet nimitettiin Seligson & Co -rahastoyhtiön toimitusjohtajaksi.http://www.taloussanomat.fi/arkisto/2001/08/25/pienellariskillapinnalla/200122074/12 Vuonna 2002 Seligson & Co listasi Suomen ensimmäisen pörssinoteeratun rahaston (Exchange Traded Fund, ETF) Seligson OMX Helsinki 25 ETF:nhttp://www.seligson.fi/omxh25/Esitteet/etf-esite-06022002-fin.pdf (SLG OMXH25). Paasi toimi myös Seligson & Co -rahastoyhtiössä Phalanx-nimisen hedge-rahaston salkunhoitajana.http://www.seligson.fi/resource/phalanx_files/PHALANX_Report_20051101.pdf http://www.sijoitustutkimus.fi/wp-content/uploads/2005/02/rr0502.pdf 

Vuonna 2006 Paasi siirtyi tukholmalaiseen East Capital Asset Managementiin varatoimitusjohtajaksi ja sitten toimitusjohtajaksihttps://www.ngnews.se/attachments/45242?locale=en . Vuonna 2009 hän siirtyi pörssiyhtiö Amanda Capitalin toimitusjohtajaksihttp://www.vuosikertomukset.net/resources/eQ/fin/osavuosikatsaukset/Amanda_capital_osavuosikatsaus_2009_Q1.pdf sekä Amanda Capitalin tytäryhtiö Amanda Advisorsin hallituksen puheenjohtajaksi.http://investing.businessweek.com/research/stocks/people/person.asp?personId=26584431&ticker=EQV1V:FH&previousCapId=878415&previousTitle=AMANDA%20CAPITAL%20OYJ Kesäkuussa 2011 Paasi perusti konsulttiyritys Recubatorinhttp://www.recubator.com/, jonka kautta Paasi toimii pankkien neuvonantajana. Paasi on kehittänyt mallin, jolla pankit voivat siirtää ongelmalainansa (non-performing loan, NPL) siihen tarkoitettuun rahastoon.http://www.forum-mag.fi/modell-for-banker-att-hantera-overskuldsatta-bolag 

Konsultointitoimen ohella Paasi aloitti talousasiantuntijanahttp://www.nordnetblogi.fi/wp-content/uploads/2015/01/Työkuvaus-Martin-Paasi.png Nordnet Suomessahttp://www.kauppalehti.fi/omaraha/mihin+nyt+pitaisi+sijoittaa/201404665960  maaliskuussa 2014. Paasi on isännöinyt Miikka Luukkosen kanssa Nordnetin #rahapodi-nimistä viikoittaista podcastia syksystä 2015. Podcastin 200. jakso julkaistiin huhtikuussa 2020.https://www.nordnet.fi/fi/opi-uutta/rahapodi

 Poliittinen ura 
Eduskuntavaaleissa 2023 Paasi oli ehdolla Uudenmaan vaalipiirissä kokoomuksen listalla. Hän sai 4 534 ääntä ja jäi ensimmäiselle varasijalle, mutta nousi eduskuntaan Pekka Toverin tultua valituksi europarlamenttiin kesällä 2024. Paasi toimii eduskunnassa liikenne- ja viestintävaliokunnan, tulevaisuusvaliokunnan, työelämä- ja tasa-arvovaliokunnan sekä valtiovarainvaliokunnan jäsenenä. Lisäksi hän on suuren valiokunnan ja tarkastusvaliokunnan varajäsen. Marraskuusta 2024 helmikuuhun 2025 hän toimi sosiaali- ja terveysvaliokunnan varajäsenenä.

Joulukuussa 2024 Helsingin Sanomat uutisoi Paasin käyttäytyneen epäasiallisesti sosiaali- ja terveysvaliokunnan kokouksessa. Paasin kerrottiin käskeneen opposition edustajia olemaan hiljaa ja huutaneen, etteivät asioista päätä he vaan hallitus, sekä lähestyneen tauolla vasemmistoliiton kansanedustajaa Aino-Kaisa Pekosta tämän uhkaavaksi kokemalla tavalla. Valiokunnan puheenjohtaja Krista Kiuru oli kokouksessa puuttunut Paasin käytökseen, ja kokouksen jälkeen Paasi oli keskustellut tapahtumasta kokoomuksen eduskuntaryhmän puheenjohtajan Matias Marttisen ja eduskunnan puhemiehen Jussi Halla-ahon kanssa. Paasi pahoitteli julkisesti kokouskäytöstään, joka hänen mukaansa johtui turhautumisesta opposition edustajien toimintaan, ja kertoi, ettei hän ollut tarkoittanut uhata Pekosta vaan pahoitella tapahtunutta.

Britannian Southportin puukotusiskua vuonna 2024 seuranneiden mellakoiden aikana Paasi arvosteli mediaa kyseisten tapahtumien ja maahanmuuttajiin liittyvien ongelmien yleisesti peittelystä.

Paasi valittiin vuoden 2025 kuntavaaleissa Helsingin kaupunginvaltuutetuksi 1 451 äänellä.

 Näkemykset 
 Arvot 
Paasi sijoittuu vaalikonevastausten perusteella oikeistoon. Helsingin Sanomien vaalikoneen käyttämällä GAL–TAN-jakaumalla Paasi on keskellä. HS:n vaalikoneeseen Paasin antamissa näkemyksissä korostuu voimakkaimmin oikeistolaiset mielipiteet.

 Lähteet 

Luokka:Suomalaiset elinkeinoelämän vaikuttajat
Luokka:Suomalaiset yritysjohtajat
Luokka:Kansallisen Kokoomuksen poliitikot
Luokka:Nykyiset kansanedustajat
Luokka:Nykyiset Helsingin kaupunginvaltuutetut
Luokka:Vuonna 1972 syntyneet
Luokka:Elävät henkilöt